paragraph_text: "Womanizer" je uglavnom dobila pozitivne recenzije, s time da su je glazbeni kritičari proglasili njezinim "povratničkim" singlom. Pjesma je ostvarila veliki uspjeh, postavši Spearsin osmi broj jedan hit u svijetu i njezin prvi broj jedan na Billboardovoj Hot 100 ljestvici nakon debitantskog singla "...Baby One More Time", nakon gotovo 10 godina. Osim toga, pjesma se našla na vrhu glazbenih ljetvica u više od 30 zemalja svijeta. "Womanizer" je postao Spearsin najprodavaniji digitalni singl u SAD-u, prodavši se u preko 2,77 milijuna primjeraka. Unatoč tome, pjesma nije dobila certifikaciju od RIAA-e.